CELEX: 32014D0700
Language: et
Date: 2014-10-08 00:00:00
Title: Nõukogu otsus 2014/700/ÜVJP, 8. oktoober 2014 , millega muudetakse otsust 2013/183/ÜVJP, mis käsitleb Korea Rahvademokraatliku Vabariigi vastu suunatud piiravaid meetmeid

9.10.2014   
            
            
               ET
            
            
               Euroopa Liidu Teataja
            
            
               L 293/34
            
         NÕUKOGU OTSUS 2014/700/ÜVJP,
   8. oktoober 2014,
   millega muudetakse otsust 2013/183/ÜVJP, mis käsitleb Korea Rahvademokraatliku Vabariigi vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse nõukogu otsust 2013/183/ÜVJP, mis käsitleb Korea Rahvademokraatliku Vabariigi vastu suunatud piiravaid meetmeid, (1) eelkõige selle artiklit 19,
   ning arvestades järgmist:
   
               (1)
            
            
               Nõukogu võttis 22. aprillil 2013 vastu otsuse 2013/183/ÜVJP.
            
         
               (2)
            
            
               Korea Rahvademokraatlikku Vabariiki käsitleva ÜRO Julgeolekunõukogu resolutsiooni 1718 (2006) kohaselt asutatud sanktsioonide komitee („sanktsioonide komitee”) kiitis 28. juulil 2014 heaks uue üksuse lisamise konsolideeritud loetellu isikutest ja üksustest, kelle suhtes kehtivad piiravad meetmed.
            
         
               (3)
            
            
               Sanktsioonide komitee ajakohastas 30. juulil 2014 loetelu isikutest ja üksustest, kelle suhtes kehtivad piiravad meetmed.
            
         
               (4)
            
            
               Kooskõlas otsuse 2013/183/ÜVJP artikli 22 lõikega 1 tuleks seega vastavalt muuta kõnealuse otsuse I lisas esitatud loetelu.
            
         
               (5)
            
            
               Lisaks tuleks ühe loetellu kantud isiku surmast teatamise tõttu vastavalt muuta ka otsuse 2013/183/ÜVJP II lisa,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2013/183/ÜVJP I ja II lisa muudetakse vastavalt käesoleva otsuse lisale.
   Artikkel 2
   Käesolev otsus jõustub Euroopa Liidu Teatajas avaldamise päeval.
   
      Luxembourg, 8. oktoober 2014
      
         
            Nõukogu nimel
         
         
            eesistuja
         
         M. LUPI
      
   
   
      (1)  ELT L 111, 23.4.2013, lk 52.
   
      LISA
      
                  I.
               
               
                  Otsuse 2013/183/ÜVJP I lisas esitatud loetellu kantakse allpool nimetatud üksus:
                  Artikli 13 lõike 1 punktis a osutatud isikute ning artikli 15 lõike 1 punktis a osutatud isikute ja üksuste loetelu
                  B.   Üksused
                  
                               
                           
                           
                              Nimi
                           
                           
                              Varjunimi
                           
                           
                              Asukoht
                           
                           
                              Loetellu kandmise kuupäev
                           
                           
                              Muu teave
                           
                        
                              20.
                           
                           
                              Ocean Maritime Management Company, Limited
                              (OMM)
                           
                           
                               
                           
                           
                              Donghung Dong, Central District, PO BOX 120, Pyongyang, DPRK;
                              Dongheung-dong Changgwang Street, Chung-Ku, PO Box 125, Pyongyang.
                           
                           
                              28.7.2014
                           
                           
                              Ocean Maritime Management Company, Limited (IMO number: 1790183) on laeva Chong Chon Gang käitaja/haldaja. Ettevõttel oli tähtis osa peidetud relvalasti ja seotud materjali veo korraldamises Kuubalt KRDVsse 2013. aasta juulis. Nii toetas Ocean Maritime Management Company, Limited toiminguid, mis on resolutsioonidega keelatud, nimelt on resolutsiooniga 1718 (2006), mida on muudetud resolutsiooniga 1874 (2009), kehtestatud relvaembargo, ning toetas kõnealuste resolutsioonidega kehtestatud meetmete eiramist.
                           
                        
            
                  II.
               
               
                  Kanded otsuse 2013/183/ÜVJP I lisas esitatud järgmiste isikute ja üksuste kohta asendatakse järgmiste kannetega:
                  Artikli 13 lõike 1 punktis a osutatud isikute ning artikli 15 lõike 1 punktis a osutatud isikute ja üksuste loetelu
                  A.   Isikud
                  
                               
                           
                           
                              Nimi
                           
                           
                              Varjunimi
                           
                           
                              Sünniaeg
                           
                           
                              Loetellu kandmise kuupäev
                           
                           
                              Muu teave
                           
                        
                              2.
                           
                           
                              Ri Je-Son
                           
                           
                              Koreakeelne nimi:
                              
                                 ;
                              Hiinakeelne nimi:
                              
                                 
                              Teise nimega Ri Che Son
                           
                           
                              Sünniaeg: 1938
                           
                           
                              16.7.2009
                           
                           
                              Alates aprillist 2014 aatomienergiatööstuse minister. KRDV tuumaprogrammi juhtimise peamise asutuse General Bureau of Atomic Energy (GBAE) endine direktor, korraldas mitmeid tuumaprojekte, sh Yongbyoni tuumauuringute keskuse ja Namchongang Trading Corporationi juhtimist GBAE poolt.
                           
                        B.   Üksused
                  
                               
                           
                           
                              Nimi
                           
                           
                              Varjunimi
                           
                           
                              Asukoht
                           
                           
                              Loetellu kandmise kuupäev
                           
                           
                              Muu teave
                           
                        
                              14.
                           
                           
                              Leader (Hongkong) International
                           
                           
                              Leader International Trading Limited; Leader (Hongkong) International Trading Limited
                           
                           
                              LM-873, RM B, 14/F, Wah Hen Commercial Centre, 383 Hennessy Road, Wanchai, Hongkong, China
                           
                           
                              22.1.2013
                           
                           
                              Leader International (Hongkongi äriühingu registreerimisnumber 1177053) aitab Korea Mining Development Trading Corporationi (KOMID) nimel vedada kaupu. Sanktsioonide komitee kandis KOMIDi loetellu 2009. aasta aprillis ja see on KRDV peamine relvakaupleja ning põhiline ballistiliste rakettide ja tavarelvastusega seotud kaupade ja varustuse eksportija.
                           
                        
            
                  III.
               
               
                  Otsuse 2013/183/ÜVJP II lisas esitatud loetelust kustutatakse allpool nimetatud isik:
                  A.   Isikud
                  
                           
                              5.
                           
                           
                              JON Pyong-Ho.